પૃથ્વી શૉ : ક્રિકેટ જગતમાં નાની ઉંમર, છતાં પણ મોટું કામ\nપૃથ્વીને ટીમના સાથી ખેલાડી અજિંક્ય રહાણે અને કોચ શાસ્ત્રીએ સલાહ આપી હતી કે તેમની રમત અને સ્ટાઇલમાં પરિવર્તનની જરૂર નથી અને પૃથ્વીએ આ સલાહનું પાલન કર્યું છે.

વેસ્ટ ઇન્ડીઝ સામે ટોસ જીતીને પ્રથમ બૅટિંગ કરવા મેદાને ઊતરેલી ભારતીય ટીમના ઓપનર પૃથ્વીની રમત જોઈને કોઈ એવું કહી શકે નહીં કે 18 વર્ષના આ ખેલાડીની પ્રથમ મેચ છે.

તમે આ વાંચ્યું કે નહીં?

પહેલાં તેમણે ત્રણ રન લીધા અને ત્યારબાદ ચોક્કાઓનો વરસાદ કરી દીધો. 

પૃથ્વીની બૅટિંગમાં સ્ટ્રેટ ડ્રાઇવ, કવર ડ્રાઇવ, ઑફ ડ્રાઇવ, સ્ક્વેર કટ, લેગ ગ્લાન્સ, કટ, પૂલ, સ્વીટ રિસ્ટ વર્ક, વગેરે જેવા તમામ શૉટ્સ જોવા મળ્યા હતા.

બીબીસી સાથે ઇન્ટર્વ્યૂમાં પૃથ્વીએ કહ્યું કે તેમની સરખામણી સચિન તેંડુલકર, રાહુલ દ્રવિડ તથા વિરાટ કોહલી સાથે થાય છે, તેને સકારાત્મક રીતે લે છે.  

પહેલી ટેસ્ટમાં સદી

પૃથ્વીએ માત્ર 56 બૉલમાં અડધી સદી ફટકારી હતી. અડધી સદી માર્યા બાદ અટક્યા નહોતા, તેમણે કાળજીપૂર્વક રમીને સદી પણ ફટકારી હતી.

આ સદી સાથે જ પૃથ્વી શૉ સૌથી ઓછી ઉંમરે પહેલી ટેસ્ટમાં સદી ફટકારનાર ભારતીય ખેલાડી બની ગયા છે.

અગાઉ ભારતીય ટીમ માટે પહેલી જ ટેસ્ટમાં લાલા અમરનાથે ઇંગ્લૅન્ડ સામે 118 રન ફટકાર્યા હતા.

ત્યારબાદ દીપક શોધન (110), કૃપાલ સિંહ (100 અણનમ), અબ્બાસ અલી બેગ (112), હનુમંત સિંહ(105), ગુંડપ્પા વિશ્વનાથ(137), સુરેન્દ્ર અમરનાથ(124), મોહમ્મદ અઝહરૂદ્દીન(110), પ્રવીણ આમરે(103), સૌરવ ગાંગુલી(131), વીરેન્દ્ર સહેવાગ(105), સુરેશ રૈના(120), શિખર ધવન(187), અને રોહિત શર્માએ(177) ભારત માટે રમતા પોતાની પહેલી ટેસ્ટમાં જ સદી નોંધાવી હતી.

પૃથ્વી શૉ - એક પરિચય

ચાર વર્ષની ઉંમરમાં માતા ગુમાવનાર પૃથ્વી શૉ મુંબઈની બહાર આવેલા વિરાર વિસ્તારમાં મોટા થયા છે.

પૃથ્વી ક્રિકેટમાં પોતાનું કૅરિયર બનાવી શકે એ માટે આઠ વર્ષની ઉંમરે તેમનું ઍડમિશન બાંદ્રાની રિઝવી સ્કૂલમાં કરાવ્યું હતું.

પિતાની સાથે સ્કૂલથી આવવાજવામાં પૃથ્વીને 90 મિનિટનો સમય થતો હતો.

14 વર્ષની ઉંમરે કાંગા લીગની 'એ' ડિવિઝનમાં સદી નોંધાવનાર સૌથી નાની ઉંમરના ખેલાડી બન્યા હતા.

ડિસેમ્બર 2014માં પોતાની સ્કૂલ માટે તેમણે 546 રનનો રેકર્ડ સ્થાપ્યો હતો.

પૃથ્વી મુંબઈની અંડર-16 ટીમના કૅપ્ટન પણ હતા. તેમણે કૅપ્ટન તરીકે ન્યૂઝીલૅન્ડમાં ભારતની અંડર-19 ટીમને વર્લ્ડકપમાં વિજય અપાવ્યો હતો.

પૃથ્વીએ બીબીસી સાથેની વાતચીતમાં જણાવ્યું હતું કે તેમને એ સિદ્ધિ બદલ ગર્વ છે. 

આઈપીએલ અને...\n\ntl;dr:
ભારતીય ટેસ્ટ ટીમ માટે 293માં ખેલાડી તરીકે રાજકોટના આંતરરાષ્ટ્રીય મેદાનમાં વેસ્ટ ઇન્ડીઝ સામે ઊતરેલા નવોદિત પૃથ્વી શૉએ પહેલી જ મેચમાં 134 નોંધાવીને સાબિત કર્યું છે કે શા માટે મેચ પહેલાંથી જ તેમની ચર્ચા થઈ રહી હતી.